Jordan Grand Prix

**Jordan Grand Prix** foi unha escudaría irlandesa que competiu na F1 desde o ano  ao . O equipo leva o nome do empresario e fundador o irlandés Eddie Jordan. Jordan e o seu equipo eran ben coñecidos por unha actitude de "rock and roll", que engadiu cor e carácter á Fórmula Un na década de 1990. Disputou 250 GP nos que conseguiu 4 vitorias pero ningún título de construtores ou de pilotos. A principios de 2005, o equipo foi vendido ao Grupo Midland, que competiu durante esa tempada como 'Jordan', antes de cambiar o nome do equipo a MF1 Racing para a tempada , antes de ser vendidos posteriormente en 2006 ao fabricante holandés Spyker para converterse en Spyker F1 para , e logo vendido de novo para converterse en Force India en .

## Historia temperá 
Eddie Jordan tivo un breve paso como piloto de carreiras a finais de 1970, antes de fundar Eddie Jordan Racing a principios da década de 1980. O equipo chegou a gañar o campionato británico de Fórmula Tres nun duelo lendario entre o piloto de probas de Jordan Ayrton Senna e o piloto de Jordan-Ralt Martin Brundle, superou ao brasileiro na última proba do campionato. O equipo participou na Fórmula Internacional 3000 na tempada de 1988, gañando a súa primeira carreira na categoría con Johnny Herbert. En 1989 Jordan gañou o campionato de pilotos de F3000 coa futura estrela da Fórmula Un Jean Alesi. No equipo de F3000 tamén correron futuros pilotos de F1 como Martin Donnelly e Eddie Irvine.

[miniatura|300px|[Giancarlo Fisichella no 2002 en Indianápolis.]]

## Fórmula 1 
### Os inicios 
[miniatura|left|[Bertrand Gachot dando a Jordan su debut na F1 no Gran Premio dos Estados Unidos de 1991.]]

O éxito de Jordan nas fórmulas inferiores inspirou a creación dun programa de Fórmula 1 para a tempada  de Fórmula Un e o cambio de nome a Jordan Grand Prix. O primeiro piloto en probar un coche Jordan F1 de foi o veterano John Watson. Jordan contratou ao veterano Andrea de Cesaris e ao belga Bertrand Gachot para competir cos seus primeiros coches, que estaban impulsados por motores Ford. O equipo tivo un debut moi sólido terminando 5º no Campionato de Construtores, con Cesaris terminando 9º no Campionato de Pilotos. De Cesaris foi segundo durante gran parte do Gran Premio de Bélxica, detrás do líder Ayrton Senna ata que o coche fallou nas últimas voltas. Gachot non puido terminar a tempada logo de ser enviado a prisión por atacar a un taxista. Gachot foi substituído en Bélxica por Michael Schumacher, por quen o equipo recibiu 150.000 $ de Mercedes que estaban interesados en dar á súa nova estrela nos coches deportivos experiencia experiencia nos Grandes Premios como preparación para as futuras ambicións na F1 da firma. Malia que Jordan asinou un acordo de principio con Mercedes para o resto da tempada, Schumacher asinou por Benetton-Ford para a seguinte carreira. Jordan solicitou unha medida cautelar nos tribunais do Reino Unido para evitar que Schumacher pilotara para Benetton, pero perdeu o caso, xa que aínda non asinaran un contrato. O futuro campión do título da Champ Car Alessandro Zanardi e o expiloto de Benetton Roberto Moreno ocuparon o segundo coche posteriormente.
O éxito para Jordan veu literalmente a un alto prezo. O equipo viuse obrigado a cambiar aos motores Yamaha máis baratos para a tempada  de Fórmula Un. Con Maurício Gugelmin e Stefano Modena pilotando, o equipo loitou mal e non puido anotar un punto ata a última carreira da tempada.

 viu outros cambios, o equipo cambiou de novo de fornecedor de motores, esta vez a Hart. Unha vez máis, a tempada comezou con dous novos pilotos, Ivan Capelli, e o novato brasileiro Rubens Barrichello. Capelli foise logo de dúas carreiras e Barrichello viu a outros cinco pilotos converterse en compañeiros de equipo durante a campaña de 1993. Jordan só logrou unha moderada mellora, anotando tres puntos. As mostras da estabilidade comezaban a aparecer cerca do final da tempada cando Barrichello uniuse a Eddie Irvine, un expiloto de Jordan na F3000. O do Ulster finalizou sexto e conseguiu un punto na súa primeira carreira de Fórmula Un en 1993 en Suzuka. Foi máis memorable porque Irvine loitou man a man contra o McLaren de Ayrton Senna, co fin de superar a Damon Hill. Despois de que a carreira terminase, un anoxado Senna, enfurecido polo que el consideraba unha carreira insegura por parte de Irvine debido ás malas condicións climáticas, invadiu o garaxe de Jordan e golpeou a Irvine na cara logo de Irvine empuxarao nunha acalorada discusión na que ambos pilotos perderon a paciencia.

Barrichello e Irvine volveron na tempada  de Fórmula Un, de novo cos motores Hart, pero Irvine tivo un mal comezo da tempada, gañando unha sanción de tres carreiras por condución imprudente. Barrichello conseguiu que o equipo lograse o seu primeiro top 3 no Xapón no Gran Premio do Pácifico, pero estivo a piques de morrer durante a seguinte carreira de San Marino logo dun aterrador accidente na cualificación. O equipo superou estas dificultades e volveu á súa forma inicial, xa que terminou quinto no Campionato de Construtores de novo. Barrichello gañou a primeira pole position de Jordan logo dunha aposta durante unha cualificación en Bélxica, e terminou sexto no Campionato de Pilotos con 19 puntos. Este logro sorprendeu aos grandes equipos de Fórmula 1 dado o feito de que un equipo cun orzamento tan baixo cun motor deseñado e construído por Darrell O'Brien/Hart Engineering alcanzara o quinto lugar no campionato de construtores con 28 puntos.

[miniatura|left|[Eddie Irvine pilotando para Jordan no Gran Premio do Reino Unido de 1995.]]

Jordan cambiou aos motores Peugeot en . Ese ano durante o Gran Premio do Canadá, Barrichello e Irvine terminaron no podio, terminando o segundo e o terceiro respectivamente. Foi o punto culminante para un ano non espectacular, pero relativamente sólido para Jordan, xa que se retiraron ao redor da metade das carreiras para terminar 6º no Campionato.

[thumb|[Eddie Jordan, fundador e propietario de Jordan Grand Prix, saúda aos afeccionados en Montreal en 1996]]

Cando Irvine marchou en  para converterse no compañeiro de equipo de Michael Schumacher en Ferrari, Jordan o substituíu co veterano Martin Brundle, o ex campión de Le Mans e Campión Mundial de Sportscar. O equipo non conseguiu subir ao podio, pero ambos pilotos lograron anotar unha serie de cuartos postos, e o equipo anotou outro quinto posto entre os construtores. 1996 tamén viu o equipo adoptar a súa librea de cor amarela brillante que se convertería na súa marca rexistrada.

### Ascenso de fins dos anos 90 
1997 marcou o ano de saída dos pilotos que foran titulares ata o ano anterior. Barrichello marchou ao acabado de formar Stewart GP; Brundle, pola súa banda, converteuse nun comentarista de televisión da categoría. Eddie Jordan substituíunos polo italiano Giancarlo Fisichella e o alemán Ralf Schumacher. Tres podios e un quinto posto no campionato de construtores, consolidaron ao equipo na máxima categoría.

En 1998, o equipo fixo a súa contratación máis brillante cando asumiu os servizos do ex campión do mundo Damon Hill, un coñecido de Jordan da Fórmula 3000. Os motores Peugeot tamén foron substituídos por motores Mugen-Honda. Ata mediados da tempada, o equipo non conseguira un só punto. Non obstante, as cousas ían mellorar cara a finais de ano: no Gran Premio de Bélxica dese ano, o equipo obtivo a súa primeira vitoria e o que sería o último dos 20 de Damon Hill no primeiro posto. Para completalo, Ralf rematou a carreira no segundo lugar, sendo o primeiro caso no que un equipo logrou a súa primeira vitoria e ao mesmo tempo un 1-2. O equipo finalizou no cuarto posto da copa de construtores.

Outro júnior da época de Jordan recibiu o encargo de substituír a Ralf Schumacher en 1999: Heinz-Harald Frentzen. Na tempada, este último superou a Hill. Dúas vitorias permitiron ao alemán acadar o terceiro posto no campionato de pilotos, mentres que o equipo tomou a mesma posición no campionato de construtores co Jordan 199, o coche máis exitoso da historia do equipo.

### Resultados completos na Fórmula Un 
(Chave) As carreiras en letra grosa indican **pole position**; as carreiras en *cursiva* indican *volta rápida*.

## Notas 
## Ligazóns externas